ഗ്രാമത്തിലെ ഒരു പെണ്കുട്ടിയെ ഒളിച്ചോടാന് സഹായിച്ചെന്ന് സംശയം യുവതിയെയും സഹോദരനെയും ഗ്രാമത്തിലെ ചിലര് തട്ടിക്കൊണ്ടുപോയി തല്ലിച്ചതച്ചു, എതിര്ക്കാന് ശ്രമിച്ചപ്പോള് രണ്ട് കണ്ണുകളിലും രാസവസ്തു ഒഴിച്ചു, മണിക്കൂറുകളോളം കാട്ടിക്കൂട്ടിയത് കണ്ണില്ലാ ക്രൂരത ഗ്രാമത്തിലെ ഒരു പെണ്കുട്ടിയെ ഒളിച്ചോടാന് സഹായിച്ചെന്ന സംശയത്തെ തുടര്ന്ന് ഒരു സംഘം യുവാക്കള് യുവതിയോടും സഹോദരനോടും ചെയ്തത് കണ്ണില്ലാ ക്രൂരത. മധ്യപ്രദേശിലെ പന്ന ജില്ലയിലാണ് സംഭവം. 21 വയസ്സുള്ള ഒരു യുവതിയുടെ കണ്ണിന് സാരമായ ക്ഷതം സംഭവിച്ചതായാണ് ലഭ്യമാകുന്ന വിവരം. ഗ്രാമത്തിലെ ചിലര് യുവതിയെയും സഹോദരനെയും തട്ടിക്കൊണ്ടുപോയി മര്ദ്ദിക്കുകയും ഇതേതുടര്ന്ന് ആസിഡ് പോലുള്ള രാസവസ്തു കണ്ണുകളില് ഒഴിക്കുകയും ചെയ്തതായാണ് റിപ്പോര്ട്ടുകള് ചോദിക്കാട്ടുന്നത്. ചികിത്സയ്ക്കായി പന്ന ജില്ലാ ആശുപത്രിയില് പ്രവേശിപ്പിച്ച യുവതിയെ ഇപ്പോള് തുടര്ചികിത്സയ്ക്കായി റീവയിലെ ഒരു മെഡിക്കല് കോളേജിലേക്ക് റഫര് ചെയ്തിരിക്കുകയാണ്. ഗ്രാമത്തിലെ ഒരു പെണ്കുട്ടിയെ ഒളിച്ചോടാന് സഹായിച്ചെന്ന സംശയത്തെ തുടര്ന്നാണ് ഒരു സംഘം ഇത്തരത്തില് ക്രൂരത കാട്ടിക്കൂട്ടിയത്. ഇന്നലെയാണ് തന്നെയും സഹോദരനേയും ഗ്രാമത്തിലെ ചിലര് തട്ടിക്കൊണ്ടുപോയത് എന്ന് പന്ന ജില്ലയിലെ ബറൗഹ ഗ്രാമത്തിലെ താമസക്കാരിയായ യുവതി മാധ്യമങ്ങളോട് വ്യക്തമാക്കുകയുണ്ടായി. അതോടൊപ്പം തന്നെ തട്ടിക്കൊണ്ടുപോയ ശേഷം പ്രതികള് അവരെ വനപ്രദേശത്തേക്ക് കൊണ്ടുപോയി ആക്രമിക്കുകയായിരുന്നു. എതിര്ക്കാന് ശ്രമിച്ചപ്പോള് രണ്ട് കണ്ണുകളിലും ആസിഡ് പോലുള്ള രാസവസ്തു ഒഴിക്കുകയും ചെയ്തു. ഇതുമൂലമാണ് ഇവരുടെ കണ്ണുകള്ക്ക് സാരമായ ക്ഷതം സംഭവിച്ചത്. അവര് എന്നെയും എന്റെ സഹോദരനെയും ക്രൂരമായി മര്ദ്ദിച്ചു. പിന്നീട് അവരിലൊരാള് എന്നെ ആസിഡ് ഉപയോഗിച്ച് ആക്രമിച്ചു. പിന്നീട് അവര് ഞങ്ങളെ ഗ്രാമത്തില് തള്ളിയിട്ട് രക്ഷപ്പെടുകയായിരുന്നു, എന്നും അവര് മാധ്യമപ്രവര്ത്തകരോട് വ്യക്തമാക്കി.